Eet saam 'n worsrol op Worsrol-dag | SARIE
Eet saam ‘n worsrol op Worsrol-dag	deur SARIE.com-span
23 Julie is Internasionale Worsrol-dag! In Amerika vier hulle dit met parades en kompetisies. Hier by SARIE vier ons dit met ons 3 lekkerste worsrol-resepte!
Die Nasionale Worsrol-en-Worsraad van Amerika het aangedui dat Julie Worsrol-maand is. Vandag vier die hele wêreld saam die wonder van die worsrol!
3 feite oor die worsrol wat jy nie geweet het nie
Daar is ‘n volgorde waarin jy jou smeermiddels moet opsit: eerstens nat (mosterd en tamatiesous), dan smoor of uie en laastens kaas. Dit word ook aanbeveel dat jy die smeermiddels op die worsie sit, nié op die broodrolletjie nie.
Saam met jou worsrol drink jy witwyn (chenin blanc) of saam met ‘n gegeurde worsie, soos chorizo, eerder ‘n swaar rooiwyn.
Volgens statistieke eet Amerikaners 9 miljard worsrolle in ‘n jaar!
SARIE se top-3 worsrolle
Boereworsrol met tamatiesmoor
Herman se glamdog
Lekkerste worsrol met gebraaide uie
Die funky worsrol
As jy ‘n meer stylvolle worsrol wil geniet, lees die huidige SARIE KOS (Junie/Julie 2013) se artikel “Die worsrol” op bl.80 oor Bertus Basson en sy besigheid, Overture.